A Bridge Too Far (títol en anglés, en aragonés Un puent masiau luent, estrenata en Aragón, en castellán, con o títol de Un puente demasiado lejano) ye una cinta anglo-estausunidense de l'anyo 1977 de cine belico con guión de William Goldman basato en un libro d'o periodista Cornelius Ryan sobre a Operación Market-Garden de paracayidistas en 1944 mientres a Segunda Guerra Mundial, encluyendo-ie os suyos preparativos y o suyo desembolique. A cinta, dirichita por Richard Attenborough, ye una superproducción con quantos actors destacatos, podendo-se citar a Dirk Bogarde, James Caan, Michael Caine, Sean Connery, Edward Fox, Anthony Hopkins, Gene Hackman, Hardy Krüger, Laurence Olivier, Robert Redford y Maximilian Schell. A banda sonora orichinal d'a cinta ye una composición de John Addison, qui estió present en a Operación Market-Garden en as filas d'o XXX Cuerpo d'Exercito de l'Exercito britanico.